4 Byobidi nankyo, le tukanena’mba Abalahama, mukulutuba wetu ku ngitu wamwenine’mo bika?2 Kimfwa, shi Abalahama wātelelwe bu moloke pa mwanda wa mingilo, longa wāikele na bubinga bwa kwitumbija, ino ke ku mesopo a Leza.3 Mwanda le kisonekwa kinena namani? Amba, “Abalahama wāikala na lwitabijo mudi Yehova,* penepo lwāmubadilwa bu boloke.”+4 Ino ku muntu wingila, mpalo yandi keimubadilwangapo bu kanye ka ku buntu bitupu, ino bu kintu kyafwaninwe kufutwa.*5 Inoko ku muntu kengilapo, aye’ko wikele na lwitabijo mudi Yewa utelanga muntu wampikwa bwine Leza bu moloke, lwitabijo lwandi lubalwanga bu boloke.+6 Monka munenena ne Davida pa mwanda wa nsangaji ya muntu ubalwa na Leza bu moloke aye wampikwa mingilo amba:7 “Ba nsangaji i boba bobalekēle kujilula kwabo ne bobapūtyila* bubi bwabo;8 wa nsangaji i yewa muntu wa bubi kebukabalwapo nansha dimo na Yehova.”*+9 Penepo, le ino nsangaji i enka ya bantu batwelele kwisao’ni, i ne ya bampikwa kutwela kwisao bene?+ Mwanda tubanena’mba: “Lwitabijo lwa Abalahama lwāmubadīlwe bu boloke.”+10 Lelo i kyaba’ka kine kyolwāmubadīlwe bu boloke? Le i pawādi kemutwele kwisao’ni, i pawādi katwelele kwisao? I pawādi katwelele kwisao, ino wādi wampikwa kutwela kwisao.11 Kadi wātambwile kiyukeno+—ke disao kadi—pamo bwa kashé* ka boloke na lwitabijo lwaādi nalo pawādi katwelele kwisao, amba ekale shandya bonso badi na lwitabijo+ abo papo bampikwa kutwela kwisao, mwanda wa boloke bwibabadilwe;12 kadi mwanda wa ekale shandya lutundu lutwelele kwisao, ke enkapo wa boba balamete ku disao, ino i ne wa boba banangila monka mu mayo a lolwa lwitabijo lwādi na tata Abalahama+ pawādi katwelele kwisao.13 Mwanda ke pa bijilapo pātambwidile Abalahama nansha lutundu* lwandi mulao amba ukekalanga mpyana wa ntanda,+ ino i pa boloke kupityila ku lwitabijo.+14 Mwanda shi boba balamete ku bijila i bampyana, nankyo lwitabijo lubaikala lwa bitupu ne mulao mwine ubafu.15 Na bubine Bijila bikolomonanga bukalabale,+ ino kokwa kwampikwa bijila, ne kujilula kwa bijila kwine i kutupu’ko.+16 O mwanda mwine i kupityila ku lwitabijo, amba pa kanye ka ku buntu bitupu,+ mwanda wa mulao wikale ukulupilwa na lutundu* lwandi lonso,+ ke enkapo boba balamete ku Bijila, ino i ne boba balamete ku lwitabijo lwa Abalahama, tata wetu batwe bonso.+17 (Monka mokilembelwe amba: “Nakutonge kodi shandya mizo mivule.”)+ Kino kyādi ku meso a Leza, mwine waādi witabije, yewa wikadija bafwe ke bōmi ne kutela bintu kebidi’ko bwa abyo bidi’ko.*18 Nansha byobyādi bikomo kukulupila, ino pa mwanda wa lukulupilo, wāikele na lwitabijo amba ukekalanga shandya mizo mivule mungya byobya byānenenwe amba: “E monka mukekadila ne lutundu* lobe.”+19 Kadi, nansha byakāzozelepo mu lwitabijo, wāmwene umbidi wandi pamo bwa mufwe kala (mwanda wādi kadi na kintu kya myaka 100),+ ne kufwa kwa* ndá ya Sala.+20 Ino pa mwanda wa mulao wa Leza, kātenkenepo nansha kubulwa lwitabijo; ino wākankamene mu lwitabijo lwandi, wātumbija Leza ntumbo21 kadi wādi ukulupile binebine amba byobya byalaile ukokeja kadi kwibilonga.+22 O mwanda, “lwāmubadīlwe bu boloke.”+23 Inoko, bino binenwa bya amba, “lwāmubadīlwe,” kebyālembelwepo enka pa mwanda wandi kete,+24 ino i ne pa mwanda wetu, batwe bakabadilwa’lo, mwanda twitabije mudi Yewa wasangwile Yesu Mfumwetu mu bafwe.+25 Aye wapēnwe pa mwanda wa bilubo byetu+ kupwa wasangulwa mwanda wa tutelwe bu boloke.+
bem_Latn